หลังจากประจำเดือนหยุดแล้ว และมีอะไรกับแฟน หลังจากนั้น 2อาทิตย์ อยู่ๆก็มีเลือดออกมาจากช่องคลอดสีน้ำตาลไม่มากนักพอเปื้อนกางเกงในไม่เคยเป็นแบบนี้มาก่องเพิ่งเป็นวันนี้วันแรก หนูอยากรู้มากเลยค่ะว่าเป็นเลือดอะไร จะท้องมั้ยค่ะ
สวัสดีค่ะ หากเลือดที่ออก ไม่ใช่ช่วงวันที่ประจำเดือนควรจะมา คือมีระยะห่างจากรอบเดือนที่แล้วน้อยกว่า 21 วัน (ให้นับจากวันแรกของประจำเดือนในรอบก่อน จนถึงวันนี้ที่มีเลือดออก) เลือดดังกล่าว อาจเกิดจาก- เป็นเลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้- เลือดล้างหน้าเด็ก ซึ่งเป็นอาการแรกของการตั้งครรภ์ โดยจะพบหลังจากมีเพศสัมพันธ์ไปประมาณ 6-12 วัน เลือดจะมีปริมาณเล็กน้อย และออกเพียงแค่ 1-2 วัน- มีการอักเสบติดเชื้อในโพรงมดลูก แต่มักปวดท้องน้อยร่วมด้วย มีตกขาวที่ผิดปกติ มีเจ็บท้องน้อยเวลามีเพศสัมพันธ์ ปัสสาวะผิดปกติ มีไข้- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ- การผลิตฮอร์โมนของรังไข่ผิดปกติแต่หากนับระยะห่างจากรอบเดือนที่แล้วได้เท่ากับหรือมากกว่า 21 วัน (ให้นับจากวันแรกของประจำเดือนในรอบก่อน จนถึงวันนี้ที่มีเลือดออก) เลือดที่ออกอาจเป็นเลือดประจำเดือนที่เพิ่งเริ่มจะมาก็ได้ โดยหากหลังจากนี้ ได้มีเลือดสีแดงออกนาน 2-7 วัน เลือดดังกล่าวก็น่าจะเป็นประจำเดือนค่ะอย่างไรก็ตาม หากไม่แน่ใจว่าจะมีการตั้งครรภ์หรือไม่ ก็ควรตรวจหาการตั้งครรภ์จากปัสสาวะดูค่ะ